พรรคเพื่อชาติ

พรรคเพื่อชาติ () พรรคการเมืองของไทยที่จดทะเบียนจัดตั้งตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. ๒๕๕๐ เป็นลำดับที่ 17/2556 เมื่อวันที่ 18 กันยายน พ.ศ. 2556 ประกาศนายทะเบียนพรรคการเมือง เรื่อง รับจดแจ้งการจัดตั้งพรรคเพื่อชาติ  มีนายเถลิงยศ บุตุคำ เป็นหัวหน้าพรรคคนแรก และนางสาวรัชชสรา แก้วเกิดมี เป็นเลขาธิการพรรคคนแรก

 ประวัติ 
เมื่อวันที่ 23 พฤศจิกายน พ.ศ. 2561 ที่ประชุมใหญ่สามัญพรรคเพื่อชาติ มีมติเลือกกรรมการบริหารพรรคเพื่อชาติชุดใหม่ โดยสงคราม กิจเลิศไพโรจน์ เป็นหัวหน้าพรรค, ลินดา เชิดชัย เป็นเลขาธิการพรรค, รองหัวหน้าพรรค 7 คน ประกอบด้วย พ.ต.ท.สมชาย เพศประเสริฐ, อารี ไกรนรา, เพชรวรรต วัฒนพงศศิริกุล, บุษรินทร์ ติยะไพรัช, ปรียนันท์ สุวรรณคีรี, ลลิตา ฤกษ์สำราญ และ วิโชติ วัณโณ, เกศปรียา แก้วแสนเมือง เป็นโฆษกพรรค องอาจ คำทอง เป็นนายทะเบียนพรรค

สงครามชี้ว่า ประเทศชาติเกิดปัญหาวิกฤตการเมืองมากว่า 12 ปี เปรียบประเทศป่วยเหมือนเป็นโรคมะเร็ง แม้จะมีรัฐบาลที่มาจากประชาธิปไตยก็ไม่สามารถอยู่ได้ ขณะเดียวกันเห็นว่ารัฐธรรมนูญฉบับปัจจุบันไม่เอื้อสำหรับการบริหารประเทศ โดยประกาศจุดยืนพรรคเพื่อชาติพร้อมพูดคุยประสานกับทุกฝ่าย ย้ำว่าจะทำเพื่อประเทศชาติยึดหลักประชาธิปไตย ขณะเดียวกันยังเปิดสถาบันพัฒนาการเมืองของพรรค โดยมียงยุทธ ติยะไพรัช อดีตประธานสภาผู้แทนราษฎรและประธานรัฐสภา และจตุพร พรหมพันธุ์ ประธานแนวร่วมประชาธิปไตยต่อต้านเผด็จการแห่งชาติ (นปช.) เป็นวิทยากร นอกจากนี้ยังเปิดตัวกรรมการบริหารพรรคชุดใหม่ และกลุ่มคนรุ่นใหม่ภายในงาน โดยมีสมาชิกพรรคเพื่อชาติกว่า 5,000 คน ซึ่งมาจากทุกภูมิภาค โดยเฉพาะพื้นที่ภาคอีสาน และภาคเหนือ ทั้งนี้ยังมีกลุ่มชาติพันธุ์ กะเหรี่ยงเผ่าปกาเกอะญอ จาก 4 อำเภอ จังหวัดเชียงใหม่ ร่วม 70 คน นอกจากนี้ยังมีบุคคลมีชื่อเสียง เช่น นายเสรี รุ่งสว่าง นักร้องลูกทุ่งรุ่นใหญ่ เข้าร่วมการประชุม

ต่อมาเมื่อวันที่ 10 กันยายน พ.ศ. 2565 คณะกรรมการบริหารพรรคเพื่อชาติได้จัดการประชุมวิสามัญ ครั้งที่ 1/2565 ณ ห้องประชุมภายในสนามลีโอ เชียงราย สเตเดียม จังหวัดเชียงราย โดยมีสมาชิกพรรคร่วมลงมติเลือกคณะกรรมการบริหารพรรคฯ ชุดใหม่ ซึ่งที่ประชุมมีมติให้ปวิศรัฐฐ์ ติยะไพรัช เป็นหัวหน้าพรรค ในวันที่ 14 ตุลาคม พรรคเพื่อชาติได้จัดกิจกรรมเปิดตัวพรรคเพื่อชาติในรูปแบบใหม่ที่มหาวิทยาลัยธรรมศาสตร์ รังสิต ในงานนี้นอกจากจะเป็นการเปิดตัวกรรมการบริหารที่เปลี่ยนใหม่ทั้งชุดแล้ว ยังมีการเปิดโลโก้ใหม่ของพรรคที่มีความทันสมัยและสื่อถึงการเปลี่ยนแปลงที่จะทำเพื่อประชาชนคนไทยในทุกมิติ นอกจากนี้ยังมีการเปิดตัวนโยบายหลักของพรรค โดยเน้นนโยบายการศึกษา เนื่องจากต้องการนำเสนอการเปลี่ยนแปลงประเทศจากรากฐานที่สำคัญที่สุดของมนุษย์ รวมถึงนโยบายด้านสาธารณสุข กระบวนการยุติธรรม การค้าการลงทุนระหว่างประเทศ ทรัพยากรธรรมชาติและสิ่งแวดล้อม และ ไรเดอร์

ในการประชุมใหญ่สามัญประจำปี 2566 เมื่อวันที่ 26 มีนาคม พ.ศ. 2566 พรรคเพื่อชาติได้ทำการแก้ไขเปลี่ยนแปลงข้อบังคับพรรคโดยยกเลิกข้อบังคับพรรค พ.ศ. 2561 และที่แก้ไขเพิ่มเติม ทุกฉบับและประกาศใช้ข้อบังคับพรรคฉบับใหม่ รวมถึงเลือกตั้งกรรมการบริหารพรรคแทนตำแหน่งที่ว่างจำนวน 3 คน และกรรมการบริหารพรรคเพิ่มเติมจำนวน 1 คนประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคและกรรมการบริหารพรรคเพื่อชาติ

 บุคลากรพรรค 

 หัวหน้าพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  เถลิงยศ บุตุคำ  18 กันยายน พ.ศ. 2556  23 พฤศจิกายน พ.ศ. 2561 2  100px  สงคราม กิจเลิศไพโรจน์  23 พฤศจิกายน พ.ศ. 2561  19 มีนาคม พ.ศ. 2564 3  100px  บุศริณธญ์ วรพัฒนานันน์  3 เมษายน พ.ศ. 2564  21 พฤศจิกายน พ.ศ. 2564 4  100px  ศรัณย์วุฒิ ศรัณย์เกตุ  21 พฤศจิกายน พ.ศ. 2564  9 กันยายน พ.ศ. 2565 5  100px  ปวิศรัฐฐ์ ติยะไพรัช  10 กันยายน พ.ศ. 2565  20 ตุลาคม พ.ศ. 2566

 เลขาธิการพรรค 
 ลำดับ  รูป   ชื่อ  เริ่มวาระ  สิ้นสุดวาระ  1  100px  รัชชสรา แก้วเกิดมี  18 กันยายน พ.ศ. 2556  23 พฤศจิกายน พ.ศ. 2561 2    100px  ลินดา เชิดชัย  23 พฤศจิกายน พ.ศ. 2561  3 เมษายน พ.ศ. 2564 3  100px  ภูมิพัฒน์ พชรทรัพย์  3 เมษายน พ.ศ. 2564  21 พฤศจิกายน พ.ศ. 2564ประกาศนายทะเบียนพรรคการเมือง เรื่อง การเปลี่ยนแปลงกรรมการบริหารพรรคเพื่อชาติ 2    100px  ลินดา เชิดชัย  21 พฤศจิกายน พ.ศ. 2564  10 กันยายน พ.ศ. 2565 4  100px  ร้อยเอก จารุพล เรืองสุวรรณ  10 กันยายน พ.ศ. 2565  20 มีนาคม พ.ศ. 2566 5  100px  ปวีย์ภัทร วัฒนศิริเศรษฐ  26 มีนาคม พ.ศ. 2566  20 ตุลาคม พ.ศ. 2566

 กรรมการบริหารพรรค 
คณะกรรมการบริหารพรรคชุดสุดท้ายก่อนยุบพรรคในปี 2566

 ปวิศรัฐฐ์ ติยะไพรัช หัวหน้าพรรค
 เทวกฤต พรหมมา รองหัวหน้าพรรค คนที่ 1
 บุศริณธญ์ วรพัฒนานันน์ รองหัวหน้าพรรค คนที่ 2
 พลตำรวจตรี ชุยต มารยาทตร์ รองหัวหน้าพรรค คนที่ 3
 เนติภูมิ ริยาพันธ์ รองหัวหน้าพรรค คนที่ 4
 วิชัย ทวีปวรเดช รองหัวหน้าพรรค คนที่ 5
 พลอยนภัส โจววณิชย์ รองหัวหน้าพรรค คนที่ 6
 วิรัช ตวงจารุวินัย รองหัวหน้าพรรค คนที่ 7
 ปวีย์ภัทร วัฒนศิริเศรษฐ เลขาธิการพรรค 
 ชนัญชิดา สียางนอก เหรัญญิกพรรค
 ณฐพร ดอนปัญญา นายทะเบียนสมาชิกพรรค
 ชุติมา กุมาร โฆษกพรรค 
 พลอยชมพู ริยาพันธ์ รองโฆษกพรรค 
 มูฮัมหมัด นอร์แมน กานตี้ รองโฆษกพรรค 
 วรัชยา โกแสนตอ ผู้อำนวยการพรรค
 เกศปรียา แก้วแสนเมือง กรรมการบริหารพรรค
 ชาย มาลี กรรมการบริหารพรรค

 การเลือกตั้ง 
 การเลือกตั้ง พ.ศ. 2566 
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 พรรคเพื่อชาติได้แต่งตั้งบุคลากรในตำแหน่งสำคัญอื่น ๆ เพื่อเตรียมความพร้อม เช่น จารุพล เรืองสุวรรณ เป็นประธานยุทธศาสตร์พรรค และ นิติภูมิธณัฐ มิ่งรุจิราลัย เป็นประธานที่ปรึกษาพรรค

ในการเลือกตั้งครั้งนี้ พรรคเพื่อชาติได้เสนอชื่อบุคคลที่ได้รับเสนอชื่อเป็นนายกรัฐมนตรีไทย 2 คน ได้แก่ เรวัต วิศรุตเวช และจารุพล เรืองสุวรรณ และส่งผู้สมัครรับเลือกตั้งทั้งในระบบบัญชีรายชื่อและเขตเลือกตั้ง รวม 91 คน

นอกจากนี้พรรคเพื่อชาติยังได้ตั้งศูนย์นโยบายมีชีวิต พรรคเพื่อชาติ ณ สุขุมวิท 12 เพื่อเป็นพื้นที่ในการนำเสนอนโยบายของพรรคในรูปแบบที่จับต้องได้ และเป็นรูปธรรม ซึ่งถือเป็นครั้งแรกในประวัติศาสตร์การเมืองไทย

สิ่งที่พรรคเพื่อชาติเน้นย้ำมากที่สุดในการเลือกตั้งครั้งนี้ และก็คือจุดยืนของพรรคเพื่อชาติ คือ "การขจัด นายทุน-ขุนศึก ที่กินรวบประเทศมาอย่างยาวนาน" พรรคเพื่อชาติต้องการที่จะทลายการผูกขาด และการเอื้อประโยชน์ระหว่างรัฐบาลกับกลุ่มนายทุน ที่นำมาซึ่งการตัดโอกาสของประชาชน

 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน ผลการเลือกตั้ง ผู้นำเลือกตั้ง2557 การเลือกตั้งเป็นโมฆะ เถลิงยศ บุตุคำ 2562  421,412 1.19%  5 ฝ่ายค้าน สงคราม กิจเลิศไพโรจน์ 2566  59,571 0.16%  5 ไม่ได้รับเลือกตั้ง ปวิศรัฐฐ์ ติยะไพรัช

 สิ้นสภาพความเป็นพรรคการเมือง 
ต่อมาเมื่อวันที่ 30 พฤษภาคม พ.ศ. 2566 ที่ประชุมคณะกรรมการบริหารพรรคเพื่อชาติได้มีมติเอกฉันท์ให้เลิกพรรคเพื่อชาติ คณะกรรมการการเลือกตั้งจึงประกาศให้พรรคเพื่อชาติสิ้นสภาพความเป็นพรรคการเมือง โดยมีผลนับตั้งแต่ประกาศในราชกิจจานุเบกษา เมื่อวันที่ 20 ตุลาคม

 อ้างอิง 

 แหล่งข้อมูลอื่น 
 พรรคเพื่อชาติ ที่ยูทูบ
  1
  2



หมวดหมู่:พรรคการเมืองไทยที่ก่อตั้งในปี พ.ศ. 2556
หมวดหมู่:พรรคการเมืองไทยที่ยุบพรรคในปี พ.ศ. 2566